PIRMĀS INSTANCES TIESAS SPRIEDUMS (apelācijas palāta)
2008. gada 20. oktobrī
Lieta T‑278/07 P
Luigi Marcuccio
pret
Eiropas Kopienu Komisiju
Apelācija – Civildienests – Ierēdņi – Sociālais nodrošinājums – Nelaimes gadījums darbā – Lēmums izbeigt procedūru par Civildienesta noteikumu 73. panta piemērošanu – Nelabvēlīga akta neesamība – Nepamatota apelācijas sūdzība
Priekšmets Apelācijas sūdzība, kura iesniegta par Eiropas Savienības Civildienesta tiesas (pirmā palāta) 2007. gada 11. maija rīkojumu
lietā F‑2/06 Marcuccio/Komisija (Krājums‑CDL, I‑A‑0000. un II‑A‑I‑0000. lpp.) un ar kuru tiek lūgts atcelt šo rīkojumu
Nolēmums Apelācijas sūdzību noraidīt. Luigi Marcuccio sedz savus tiesāšanās izdevumus pats, kā arī atlīdzina Komisijas šajā instancē radušos tiesāšanās izdevumus.
Kopsavilkums
1.      Apelācija – Pamati – Kļūdains faktu vērtējums – Nepieņemamība – Noraidīšana – Faktu juridiskā kvalifikācija
(EKL 225.a pants)
2.      Process – Lēmums, kas pieņemts ar motivētu rīkojumu – Procesa organizatorisko pasākumu noteikšana – Pasākumi, kas nav šķērslis
šāda rīkojuma izdošanai
(Pirmās instances tiesas Reglamenta 64. un 111. pants; Padomes Lēmuma 2004/752 3. panta 4. punkts)
1.      Apelācijas sūdzību var balstīt tikai uz pamatiem par tiesību normu pārkāpumu, izņemot visu faktu novērtējumu. Tikai Civildienesta
tiesa ir kompetenta, pirmkārt, konstatēt faktus, izņemot gadījumu, ja šo konstatējumu materiālā neprecizitāte izriet no tai
iesniegtajiem lietas materiāliem, un, otrkārt, novērtēt šos faktus. Tomēr, ja Civildienesta tiesa ir konstatējusi vai novērtējusi
faktus, Pirmās instances tiesa ir kompetenta atbilstoši EKL 225.a pantam pārbaudīt šo faktu juridisko kvalifikāciju un tiesiskās
sekas, kurus no tiem Civildienesta tiesa ir secinājusi.
(skat. 20. punktu)
Atsauce: Tiesa, 2001. gada 27. novembris, C‑270/99 P Z/Parlaments, Recueil, I‑9197. lpp., 37. punkts un tajā minētā judikatūra.
2.      Prasībai noteikt procesa organizatoriskos pasākumus, kas paredzēti Pirmās instances tiesas Reglamenta 64. pantā, piemēram,
procesa mierizlīguma mēģinājumam, pašai par sevi nav jābūt tādai, kas traucē pieņemt pamatotu rīkojumu uz šī paša reglamenta
111. panta pamata, ja šajā noteikumā paredzētie nosacījumi ir izpildīti.
(skat. 41. un 42. punktu)
Atsauce: Tiesa, 2006. gada 19. janvāris, C‑547/03 P AIT/Komisija, Krājums, I‑845. lpp., 30. punkts.